wickkiey/tamil-wikipedia-chunked huggingface dataset:
# திருவோவியம்

## ஓவியத்திலிருந்து ஆளை அடையாளம் காணுதல்

சீனாய் நகர நீலுஸ் (Nilus of Sinai) என்பவர் ஒரு புதுமையைக் குறிப்பிடுகிறார். ஆங்கிரா நகர் புனித பிளேட்டோ (St. Plato of Ankyra) ஒரு கிறித்தவ பக்தருக்குக் கனவில் தோன்றினார். கனவில் தோன்றியது யார் என்று தெரியாததால் அந்தப் பக்தர் குழம்பிக்கொண்டிருந்தார். பிறகுதான், தான் ஏற்கனவே பார்த்திருந்த ஒரு திருவோவியத்தில் கண்ட அதே முகம் கனவில் தோன்றியவருக்கும் இருந்ததைக் கொண்டு, கனவில் வந்தது ஆங்கிரா நகர் புனித பிளேட்டோ தான் என்று தெரிந்துகொண்டார்.  
இவ்வாறு ஓவியத்திலிருந்து ஆளை அடையாளம் காணுதல் கிரேக்க-உரோமை மதங்களிலும் ஏற்கனவே நிகழ்ந்தது குறிப்பிடத்தக்கது.  
இன்னொரு பக்தருக்குப் புனித தெமேத்ரியுஸ் (Saint Demetrius) காட்சியளித்தாராம். அப்புனிதரைச் சித்தரித்த பல திருவோவியங்கள் இருந்தன. அவற்றுள் அதிகப் பழமையான ஓவியத்தில் கண்ட முகமே கனவில் தோன்றியவரின் முகம் என்று அந்தப் பக்தர் கூறினாராம். அந்த 7ஆம் நூற்றாண்டு கற்பதிகை ஓவியம் இன்றும் புனித தெமேத்ரியுஸ் (*Hagios Demetrios*) கோவிலில் உள்ளது.  
மற்றுமொரு நிகழ்ச்சியில், ஆப்பிரிக்க ஆயர் ஒருவர் அரபு நாட்டவரால் அடிமையாக விற்கப்பட்டு, பின்னர் தெமேத்ரியுஸ் என்னும் ஓர் இளம் போர்வீரரால் மீட்கப்பட்டார். தான் பிறந்த இடமாகிய தெசலோனிக்கா செல்லுமாறு அந்த இளைஞர் ஆயரிடம் கூறினார். ஆயர் தெசலோனிக்கா சென்று தெமேத்ரியுஸ் யார் என்று விசாரித்தபோது அந்நகரில் ஏறக்குறைய எல்லாப் போர்வீரர்களுமே "தெமேத்ரியுஸ்" என்னும் பெயர் கொண்டிருந்ததைக் கண்டு மலைத்துப் போனார். ஏமாற்றத்துடன் அந்த ஆயர் நகரிலிருந்த மிகப் பெரிய கோவிலுக்குள் நுழைந்தார். அங்கே ஓர் அதிசயம் அவருக்காகக் காத்திருந்தது. கோவில் சுவர் ஒன்றில் தொங்கிய ஒரு திருவோவியம் ஆயரின் கவனத்தை ஈர்த்தது. அருகே சென்று பார்த்தபோது அந்தத் திருவோவியத்தில் கண்ட அதே முகம் கொண்ட இளைஞர் தான் தன்னை அடிமைத்தனத்திலிருந்து மீட்டார் என்றும் அவர் ஒரு பெரிய புனிதர் என்றும் ஆயர் கண்டுகொண்டார்  
"எல்லாம் வல்ல ஆண்டராக" சித்தரிக்கப்பட்ட மிகப் பழமையான திருவோவியம். தேன்மெழுகுக் கலைப்பாணி. இயேசு கடவுளும் மனிதருமாக உள்ளாரெனக் காட்ட முகத்தின் இரு பக்கங்களிலும் வேறுபாடு. காலம்: சுமார் 6ஆம் நூற்றாண்டு. காப்பிடம்: புனித காதரின் துறவற இல்லம், சீனாய் மலை.]]  
சமயம் சார்ந்த திருவோவியங்களும், அரசரின் ஓவியமும், புரவலர்களின் ஓவியங்களும் தவிர வேறு மனித சாயலைக் காட்டும் ஓவியங்கள் வரையப்படலாகாது என்னும் ஒழுங்கு அக்காலத்தில் நிலவியது.
# திருவோவியம்

## புனித லூக்கா எழுதிய அன்னை மரியா ஓவியம்

### சென்னையில் புனித தோமையார் மலை திருத்தலத்தில் மரியா திருவோவியம்

ஐரோப்பாவின் பல பகுதிகளில் புனித லூக்கா வரைந்ததாக மரியா திருவோவியங்கள் பல இருந்தாலும், இந்தியாவில் சென்னை நகரில் புனித தோமையார் மலை திருத்தலத்தில் மிகப் பழைய மரியா திருவோவியம் ஒன்று உள்ளது. அது புனித லூக்காவால் வரையப்பட்டது என்றும், இயேசுவின் திருத்தூதர்களுள் ஒருவராகிய புனித தோமாவால் இந்தியாவுக்குக் கொண்டுவரப்பட்டது என்றும் ஒரு மரபு உண்டு
# திருவோவியம்

## புனித லூக்கா எழுதிய அன்னை மரியா ஓவியம்

### எத்தியோப்பியாவில் திருவோவியங்கள்

எத்தியோப்பியா நாட்டில் பழங்கால மரியா திருவோவியங்கள் பல உள்ளன. அவற்றுள் குறைந்தது ஏழாவது புனித லூக்காவால் எழுதப்பட்டன என்றொரு மரபு உள்ளது.
# திருவோவியம்

## மனிதரால் வரையப்படாத திருவோவியங்கள்பற்றிய மரபு

சில திருவோவியங்கள் மனிதரால் வரையப்படாமல், இறையருளால் அதிசயமாகத் தோன்றின என்றொரு மரபு உள்ளது. இவ்வகை ஓவியங்கள் கிரேக்க மொழியி்ல் "ஆக்கைரோப்போயேத்தா" (αχειροποίητα = acheiropoieta) என்று அழைக்கப்படுகின்றன. இச்சொல்லின் நேரடிப் பொருள் "கையால் செய்யப்படாத" என்பதாகும். கடவுளைச் சார்ந்தவற்றை மனிதர் முழுமையாக எடுத்துரைப்பது கடினம் என்னும் தத்துவத்தின் அடிப்படையில், மனிதரால் வரையப்படாதவை என்னும் திருவோவியங்கள் சிறப்பு வணக்கத்துக்கு உரியவை ஆயின. அவை மீபொருளாகவும் (relic) கருதப்பட்டன. அத்தகைய ஓவியங்களை மாதிரியாகக் கொண்டு பிற ஓவியங்கள் எழுதப்பட்டன.  
"கையால் செய்யப்படாத" திருவோவியங்களுக்கு எடுத்துக்காட்டாகக் கீழ்வருவனவற்றை கூறலாம்:
- எதேஸ்ஸா நகர் (இயேசுவின்) அடக்கத்துணித் திருவோவியம்
- வெரோணிக்கா துவாலைத் திருவோவியம்
- (மேலைத் திருச்சபையில்) குவாடலூப்பே அன்னை திருவோவியம்
# திருவோவியம்

## திருவோவியங்கள் கூறும் இறையியல்

கிறித்தவ மரபில் திருவோவியங்கள் ஆழ்ந்த இறையியல் உண்மைகளை உள்ளடக்கியிருப்பதை அறிஞர்கள் சுட்டிக்காட்டியுள்ளனர். கிறித்தவ நம்பிக்கைப்படி, கடவுள் மனிதர்மேல் கொண்ட பேரன்பினால் மனிதராகப் பிறந்து, மனிதரோடு மனிதராக வாழ்ந்து, சிலுவையில் உயிர்துறந்து மனிதரைப் பாவங்களிலிருந்தும் சாவிலிருந்தும் விடுவித்து, அவர்களுக்கு நிறைவாழ்வைப் பெற்றுத் தந்தார். இவ்வாறு மனிதராகப் பிறந்தவர் மூவொரு கடவுளின் இரண்டாம் ஆளாகிய திருமகனே என்றும், அவரே கன்னி மரியாவின் வயிற்றில் தூய ஆவியின் வல்லமையால் கருவாக உருவாகி மனிதரான இயேசு என்றும் கிறித்தவம் நம்புகிறது.  
யோவான் நற்செய்தி கூறுவதுபோல,  
கடவுளின் வாக்கு, நாசரேத்து இயேசு என்னும் வரலாற்று மனிதராக உலகில் பிறந்தார் ("மனித அவதாரம்" = Incarnation) என்னும் இந்த நம்பிக்கையின் அடிப்படையில் கடவுளின் பண்புகளை இயற்கைப் பொருள்களின் வழியாகச் சித்தரிப்பது பொருத்தமே என்றும், இயற்கைக்கும் கடவுளுக்கும் இடையே பிணைக்கமுடியாத பிளவு இல்லை என்றும் கிறித்தவம் கூறுகிறது. இதுவே திருவோவியங்கள் எழுந்த வரலாற்றுக்கு அடித்தளம் ஆகும். இவ்விதத்தில் கிறித்தவம் தனக்கு முன்வரலாறாக அமைந்த யூத சமயத்திலிருந்து மாறுபடுகிறது. யூத சமயப் புரிதலின்படி, கடவுளுக்கு எவ்விதத்திலும் சாயலோ, உருவமோ, வடிவமோ கொடுப்பது தடைசெய்யப்பட்டது.  
இணைச் சட்டம் என்னும் பழைய ஏற்பாட்டு நூல் கீழ்வருமாறு கூறுகிறது (இச 5:6-9):  
விடுதலைப் பயணம் என்னும் விவிலிய நூல்,  
என்றுரைக்கிறது (விப 20:1-5).  
திருவோவியத்திற்கோ திருச்சிலைக்கோ செலுத்துகின்ற வணக்கம் அப்பொருளுக்குச் செலுத்தும் வணக்கம் அல்ல, மாறாக, அப்பொருள் யாரைக் குறித்து நிற்கிறதோ அவருக்கே செலுத்தும் வணக்கம் என்பதைத் தொடக்க காலக் கிறித்தவ அறிஞர்கள் தெளிவாக விளக்கினார்கள். இதற்கு அவர்கள் இரு சொற்களைப் பயன்படுத்தினர்.  
"சாயல்" (ஓவியம்) என்பது eikōn (εἰκών) என்றால், அதற்கு மூலமான "முதல்பொருள்" archetupon (ἀρχέτυπον) ஆகும். மனிதர் செலுத்தும் வணக்கம் சாயலுக்கு அல்ல, அது குறித்துநிற்கின்ற மூலப்பொருளுக்கே ஆகும். பண்டைக் கிறித்தவ அறிஞர் புனித பேசில் கூறுவதுபோல,
# திருவோவியம்

## கீழைத் திருச்சபையில் திருச்சிலைக்கும் திருவோவியத்துக்கும் இடையே வேறுபாடு

கீழைத் திருச்சபை (Eastern Orthodox) மரபுப்படி, தட்டையான தளம் தான் திருவோவியம் எழுதப் பயன்படுத்தப்பட்டது. அது இரு பரிமாணம் கொண்டது. கிறித்தவம் வேரூன்றிய கிரேக்க கலாச்சாரத்தில் முப்பரிமாணச் சிலை வடிக்கும் கலைப்பாணி நன்கு வளர்ந்திருந்தது. அத்தகு சிலைகள் கிரேக்க கடவுளரையும் பெருமக்களையும் சிறப்பிக்க உருவாக்கப்பட்டன. அவை உடல் சார்ந்த "மனித" அம்சங்களுக்கு அழுத்தம் கொடுத்தன; தெய்விக மற்றும் ஆன்மிக அழுத்தம் குறைவாகவே இருந்தது.  
எனவே, கிரேக்க கலாச்சாரத்தில் வேரூன்றிய கீழைக் கிறித்தவம் கடவுள் சார்ந்தவற்றை மனித கலையில் வெளிப்படுத்த முப்பரிமாணச் சிலைகள் செதுக்குவது சரியல்லவென்றும், இரு பரிமாணத் திருவோவியங்கள் ஏற்புடையனவென்றும் முடிவுசெய்தது.  
மேலைப் பகுதியில் வேரூன்றிய கிறித்தவம் இவ்வாறு வேறுபடுத்திப் பார்க்கவில்லை. அங்கு, ஓவியங்களும் ஏற்கப்பட்டன, திருச்சிலைகளும் ஏற்கப்பட்டன. இரு பரிமாணக் கலையும் சரி, முப்பரிமாணக் கலையும் சரி, அவை கடவுள் சார்ந்தவற்றை மனித முறையில் எடுத்துரைக்க பொருத்தமானவையே என்னும் அணுகுமுறை கடைப்பிடிக்கப்பட்டது. படைப்புப் பொருள்கள் வழியாகக் கடவுளின் பெருமையை மனிதர் ஓரளவுக்கு வெளிப்படுத்த முடியும் என்பதும், படைப்புப் பொருளிலிருந்து, படைத்தவரைக் கண்டு அவருக்கே வணக்கம் செலுத்துவது தகுமே என்பதும் மேலைத் திருச்சபையின் அணுகுமுறை ஆயிற்று.  
கீழைத் திருச்சபையில் பிசான்சியக் கலை (Byzantine art) திருவோவியக் கலையாக வளர்ந்தது. அந்த ஓவியங்களில் தெய்விக அம்சமும் புனிதத் தன்மையும் அழுத்தம் பெற்றன. மனித வலுவின்மையும் புலன் கூறுகளும் அழுத்தம் பெறவில்லை. கிறித்தவக் குறியீடுகள் (symbols) மூலமாகத் திருவோவியங்கள் ஆழ்ந்த மறையுண்மைகளை மிக எளிய முறையில் எடுத்துரைக்கின்றன. இவ்வாறு, இறையியலில் தனித் தேர்ச்சி பெறாதவர்களுக்கும் கிறித்தவ சமய உண்மைகளைப் புகட்டும் கருவியாகத் திருவோவியங்கள் அமைந்தன.  
இன்றும் கூட, கீழைத் திருச்சபை மக்களின் வீடுகளிலும் கோவில்களிலும் திருவோவியங்கள் பெரும் எண்ணிக்கையில் இருப்பதைக் காணலாம்.
# திருவோவியம்

## திருவோவியங்களின் கலைப்பாணி முறைகள்

இன்றுள்ள திருவோவியங்களுள் மிகப் பழமையானவை சீனாய் மலையில் அமைந்துள்ள கிரேக்க மரபுவழித் திருச்சபை சார்ந்த புனித காதரின் துறவியர் இல்லத்தில் உள்ளன. அவை கிபி 6ஆம் நூற்றாண்டைச் சார்ந்தவை. அதற்கு முன்னரும் திருவோவியங்கள் இருந்திருக்கலாம். ஆனால் அவை காலத்தால் அழிந்துபட்டன.  
இயேசு, அன்னை மரியா, புனிதர்கள் ஆகியோரைச் சித்தரிக்கும் பண்டைக் காலக் கலைப்படைப்புகள் சுவர் ஓவியமாக, கற்பதிகை ஓவியமாக, செதுக்கிய ஓவியமாக இருந்தன. அவ்வகை ஓவியங்கள் தத்ரூபமாக இருந்தன; பின்னரே இறுகிய கலைப்பாணிகள் எழுந்தன. 6ஆம் நூற்றாண்டுக்கு முற்பட்ட இவ்வோவியங்கள் ஃபாயூம் மம்மி ஆளோவியங்களை (Fayum mummy portraits) ஒத்திருந்தாலும் அவற்றைவிட தரத்தில் சிறப்பாய் இருந்தன. அவை "தேன்மெழுகுப் பாணியில்" (encaustic paintings) அமைந்த ஓவியங்கள்.  
இயேசுவைச் சித்தரித்த பண்டைய ஓவியங்கள் பொதுப் பாணியில் இருந்தன. அவற்றில் இயேசு இளமைப் பருவத்தினராகச் சித்தரிக்கப்பட்டார். அவருக்குத் தாடி இருக்கவில்லை. அதற்குப் பிற்பட்ட காலத்தில்தான் இயேசுவை நீண்ட முடியுடையவராக, தாடியுடையவராகச் சித்தரிக்கும் பாணி இறுகிய முறையிலான பாணியாக மாறியது.  
இயேசுவும் மரியாவும் உண்மையிலேயே எவ்வாறு தோற்றமளித்தனர் என்பது யாருக்கும் தெரியாது என்று புனித அகுஸ்தீன் கூறியதை இவண் கருதலாம். ஆனால் அகுஸ்தீன் இயேசு பிறந்து, வளர்ந்த திருநாட்டில் வாழ்ந்தவரல்ல. எனவே, அப்பகுதி மக்களின் பழக்கங்களையும் வாய்மொழி மரபுகளையும் அவர் அறிந்திருக்க வாய்ப்பில்லை.  
இயேசுவைச் சித்தரித்த ஆளோவியம் முதலில் ஒரே பாணியில் இருக்கவில்லை. செமித்திய பாணி இயேசுவைச் சிறிது சுருள்முடி கொண்டவராகச் சித்தரித்தது. கிரேக்க பாணி இயேசுவைத் தாடியுடையவராகவும், (கிரேக்க கடவுள் சூஸ் போல) தலையில் நடுப்பகுதி வகிடு கொண்டவராகவும் சித்தரித்தது. இவற்றுள், சிறிது சுருள்முடி கொண்ட இயேசு ஓவியமே மிக இயல்பானது என்று பண்டைக்கால எழுத்தாளர் தெயதோருஸ் லெக்டோர் என்பவர் கூறினார் அவர் கூறிய ஒரு வரலாற்று நிகழ்ச்சியைப் புனித தமஸ்கு யோவான் என்னும் மற்றொரு எழுத்தாளர் கீழ்வருமாறு குறிப்பிடுகிறார்: கிரேக்க மதத்தைச் சார்ந்த ஓர் ஓவியரிடம் இயேசுவின் படத்தை வரையச் சொன்னபோது அவர் இயேசுவுக்குத் தாடியும், தலையில் நடு வகிடும் வைத்து வரைந்தாராம். அதற்குத் தண்டனைபோல, அவரது கைகள் சூம்பிப்போயினவாம்.  
கிறித்தவத் திருவோவியங்கள் திருச்சபையின் அங்கீகாரத்தைப் பெற்றது 6ஆம் நூற்றாண்டில்தான் என்று தெரிகிறது. அவை வழிபாட்டின்போது பயன்படுத்தப்பட்டன. அவை புதுமைகள் புரிந்ததாகவும் மக்கள் ஏற்றனர். 6ஆம் நூற்றாண்டின் நடுப்பகுதியிலிருந்து, திருவோவியங்கள் புரிந்த புதுமைகளின் எண்ணிக்கையும் அதிகரித்தது.  
இருப்பினும், கிபி 2ஆம் நூற்றாண்டிலிருந்தே திருவோவியங்கள் வணக்கப் பொருள்களாகக் கருதப்பட்டதற்கு பண்டைக்கால கிறித்தவ எழுத்தாளர்களாகிய இரனேயஸ், யூசேபியஸ் போன்றோர் சாட்சிகளாய் உள்ளனர்.
# திருவோவியம்

## திருவோவியங்களில் உள்ள குறியீடுகளுக்கு விளக்கம்

பிசான்சியத்தில் உருவாக்கப்பட்ட திருவோவியங்கள் 11ஆம் நூற்றாண்டையும் அதற்குப் பிற்பட்ட காலத்தையும் சார்ந்தவை. இதற்கு முக்கிய காரணம் திருவோவியங்களுக்கு வணக்கம் செலுத்துவதற்கு எதிர்ப்பு எழுந்த 8-9 நூற்றாண்டுக் காலத்தில் நூற்றுக்கணக்கான திருவோவியங்கள் அடித்து நொறுக்கப்பட்டதே ஆகும். மேலும் 1204இல் நான்காம் சிலுவைப் போரின்போது வெனிசு நாட்டவர் பல கலைப் பொருள்களைக் கவர்ந்து சென்றுவிட்டனர். 1453இல் காண்ஸ்டாண்டிநோபுள் நகரம் துருக்கியரால் கைப்பற்றப்பட்டது.  
திருவோவிய வணக்கம் 11-12 நூற்றாண்டுகளில் ஆழமாக வேரூன்றியது. திருவோவியங்களை வணக்கத்திற்கு வைப்பதற்கென்று ஒரு தனித் திரை அறிமுகம் செய்யப்பட்டதும் இதற்குக் காரணம் ஆகும். அக்காலத் திருவோவியங்கள் மிகவும் இறுக்கமான பாணியில் எழுதப்பட்டன.  
அதன் பிறகு எழுதப்பட்ட திருவோவியங்களில் உணர்ச்சி வெளிப்பாடு அதிகம் தோன்றுகிறது. ஆழ்ந்த ஆன்மிக உணர்வும் தெரிகிறது. இதற்குச் சிறந்த எடுத்துக்காட்டாக ஆத்தோஸ் மலையில் அமைந்த துறவற இல்லத்தில் உள்ள "விளாடிமீர் இறையன்னை" என்னும் மரியா திருவோவியத்தைக் கூறலாம் (காண்க: படிமம்).  
1261இல் தொடங்கிய பலயோலகஸ் மன்னரின் ஆட்சிக்காலத்திலும் மேற்கூறிய உணர்ச்சி நிறைந்த திருவோவியங்கள் உருவாக்கும் பணி தொடர்ந்தது.  
14ஆம் நூற்றாண்டில் திருவோவியங்களில் உள்ள உருவங்கள் நீண்ட முறையில் எழுதப்பட்டன. அதற்குச் சிறந்த எடுத்துக்காட்டு "ஓக்ரித் மரியா இறைவாழ்த்து ஓவியம்" ஆகும்.  
திருவோவியங்களில் காணப்படும் ஒவ்வொரு கூறும் ஒரு குறியீடு ஆகும். எனவே, ஒவ்வொரு கூறும் ஒரு பொருள் கொண்டதாக அமைகிறது.  
- இயேசு கிறிஸ்து, மரியா, புனிதர்கள், வானதூதர்கள் ஆகியோருக்கு எப்போதும் தலைப் பகுதியில் "ஒளிவட்டம்" (halo) இருக்கும்.
- வானதூதர்களுக்கு எப்போதுமே சிறகுகள் இருக்கும். சில வேளைகளில் திருமுழுக்கு யோவானுக்கும் சிறகு உண்டு. அவர்கள் "தூதுவர்கள்" என்பதால் இக்கூறு உளது.
- முகச் சாயல் எப்போதுமே ஒரே பாணியில் இருக்கும்.
- உடல் நிலைகள் (இருத்தல், நிற்றல், முழந்தாட்படியிடுதல், பறத்தல் போன்றவை) தரப்படுத்தப்பட்டிருக்கும்.
- ஒவ்வொரு நிறத்துக்கும் தனிப்பொருள் உண்டு. தங்க நிறம் தெய்விகத்தையும் வானக மாட்சிமையையும் குறிக்கும்.
- சிவப்பு நிறம் இறைவாழ்வைக் குறிக்கும்.
- நீல நிறம் மனித வாழ்வு, மனித நிலை ஆகியவற்றைக் குறிக்கும்.
- வெள்ளை நிறம் கடவுளின் உள் ஆழத்தின் தன்மையைக் குறிக்கும். இது இயேசுவின் உயிர்த்தெழுதல், உருமாற்றம் போன்ற திருவோவியங்களில் உண்டு.
- இயேசு மற்றும் மரியாவின் திருவோவியத்தில் சில சிறப்புப் பண்புகள் உண்டு. இயேசுவின் உள்ளாடை சிவப்பாகவும் வெளியாடை நீலமாகவும் இருக்கும். அதன் பொருள், "கடவுளாக இருந்தவர் மனிதராக மாறினார்" என்பதாகும்.
- மரியா திருவோவியத்தில் மரியா நீல உள்ளாடையும் சிவப்பு வெளியாடையையும். அணிந்திருப்பார். அதன் பொருள் "மனிதப் பிறவியாகிய மரியாவுக்குக் கடவுள் தெய்விகக் கொடைகளை அளித்துள்ளார்" என்பதாகும்.
- இவ்விதத்தில், கடவுள் மனிதரை அன்புசெய்து, அவர்களுக்குத் தம் அருள்கொடைகளை வழங்கி, அவர்களைத் தெய்வீக நிலைக்கு உயர்த்துகிறார் என்னும் உண்மை திருவோவியம் வழியாக அறிவிக்கப்படுகிறது.
- திருவோவியங்களில் காணப்படும் (கிரேக்க) எழுத்துகளுக்கும் பொருள் உண்டு. பல திருவோவியங்களில் அவற்றில் வரும் ஆட்கள்/நிகழ்ச்சிகளின் பெயர்கள் முழுதுமாக அல்லது சுருக்கமாக எழுதப்பட்டிருக்கும்.
# தோமசு திரான்சிட்ரோமர்

**தோமசு கோஸ்டா திரான்சிட்ரோமர்** (*Tomas Gösta Tranströmer*, பிறப்பு: 15 ஏப்ரல் 1931, இறப்பு: மார்ச்சு 26 2015) ஓர் சுவீடிய எழுத்தாளர், கவிஞர், மொழிபெயர்ப்பாளர் ஆவார். இவரது கவிதைகள் 60 மொழிகளில் மொழிபெயர்க்கப்பட்டுள்ளன. இரண்டாம் உலகப் போருக்குப் பின்னதான இசுகாண்டிநேவிய எழுத்தாளர்களில் மிகவும் குறிப்பிடத்தக்கவர். இவரது கவிதைகள் அவற்றின் அணுக்கம், நீண்ட சுவீடிய குளிர்காலத்தை சித்தரிக்கும் தன்மை, பருவங்களின் தாளம் மற்றும் இயற்கையின் அழகு இவற்றை வெளிக்கொணரும் பண்புகளுக்காக பாராட்டப்பட்டன.
# கா. கமருன்னிசா அப்துல்லாஹ்

**கா. கமருன்னிசா அப்துல்லாஹ்** (பிறப்பு:7 சூலை 1932) இந்திய முஸ்லிம் எழுத்தாளராவார். தமிழ்நாட்டின், மதுரையில் பிறந்த இவர், மதுரை கிரசென்ட் மகளிர் மெட்ரிகுலேசன் பள்ளியின் முதல்வரும், பேச்சாளரும், பள்ளப்பட்டி உஸ்வதுன் ஹசனா ஒரியண்டல் அரபிக் மகளிர் பள்ளியின் நிர்வாக இயக்குநரும், முதல்வரும், மதுரை முஸ்லிம் மகளிர் முன்னேற்றக் கழகத்தின் தலைவருமாவார்.
# கா. கமருன்னிசா அப்துல்லாஹ்

## எழுதிய நூல்

- ஆய்வாளர் வியக்கும் அழகிய பண்பாளர்
# கா. கமருன்னிசா அப்துல்லாஹ்

## பெற்ற விருதுகளும் கௌரவங்களும்

- தமிழக அரசின் நல்லாசிரியர் விருது
- புதுடில்லி மைய வக் வாரித்தின் சிறந்த ஆங்கில ஆசிரியர் விருது  
- இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
# பதிமுகம்

**பதிமுகம்** (அ) **பதாங்கம்** என்று அறியப்படும் இத்தாவரத்தின் அறிவியற் பெயர் *செசல்பானியா சப்பான்* (Caesalpinia sappan) என்பதாகும். இதன் வேறுப்பெயர்களாக சப்பாங்கம், சப்பான் மரம், கிழக்கிந்திய செம்மரம், சாயக்கட்டா ஆகியன . இது சிசல்பினேசியக் குடும்பத்தைச் சார்ந்த செந்நிறச் சாயத்தைக் கொடுக்கும் தாவரமாகும். இதனை ஆங்கிலத்தில் சப்பான் என விளிக்கின்றனர். இது ஒரு பாரம்பரிய மருத்துவத் தாவரமாகும். இது இந்தியா மற்றும் பல ஆசிய நாடுகளில் இம்மரம் காணப்படுகிறது .  
இதனைத் தமிழ்நாட்டில் திருநெல்வேலிக்கு அருகில் உள்ள பத்தமடை என்னும் ஊரிலுள்ள பாய்த் தயாரிக்கும் நிறுவனங்களில் சாயமேற்றியாகவும் பயன்படுத்தப்படுகிறது. கோரையை நெய்வதற்கு முன் அதற்கு இயற்கைச் சாயமாக இதன் சாற்றை ஏற்றி பின் பாய் பிண்ணுகின்றனர். பத்தமடைப் பாய் உலகப்புகழ் பெற்றதாகும் . இதன் சாற்றுடன் காயா மரச் சாறையும் சேர்க்க கருப்பு, சிவப்பு மற்றும் ஊதா நிறங்களையும் பெற முடியும்.  
இதனை கொதிக்க வைத்த நீருடன் பதிமுகப் பட்டையை இடுவதன் மூலம் நீரின் நிறம் மாறுகிறது. இந்நீரைப் பருகும் பழக்கம் கேரளப் பகுதிகளில் பரவலாகக் காணப்படுகிறது. இம்மரத்தின் தோற்றம் குறித்து அறியப்படவில்லை ஆயினும் இவை தென்னிந்தியாவில் பரவலாகக் காணப்படுகிறது. இதனை ஆங்கிலத்தில் ஸப்பான்; மலையாளத்தில் சப்பாங்கம், பதிமுகம்; இந்தியில் வகும், வாக்கும்; கன்னடத்தில் சப்பான் மர எனவும் விளிக்கின்றனர்
# பதிமுகம்

## வடிவப்பண்புகள்

இது ஒரு சிறிய வகை முள்ளினத்தைச் சார்ந்த மரமாகும். இது 6-9 மீ உயரமும், 15-25 செமீ விட்டமுள்ள தண்டையும் கிளைகளையும் உடைய மரமாகும். இலைகள் இருச்சிறகுகள் தோற்றமும்,சிற்றிலைகள் நீண்டும் காணப்படும். மலர்கள் மஞ்சள் நிறத்திலும், நல்ல மணமிக்கதாகவும் இருக்கின்றன .
# பதிமுகம்

## மருத்துவப் பண்புகள்

- இம்மரப்பட்டை கலந்த நீரைப்பருகுவதால் சிறுநீரகக் கோளாறுகள், மூலநோய், இரத்த சுத்திகரிப்பு, கொழுப்பினால் ஏற்படும் நோய்கள் குறைய வாய்ப்புள்ளதாகக் கூறப்படுகிறது. இதன் மரக்கட்டைத் தூளை பயன்படுத்தி மிகச்சிறந்த தண்ணீர் சுத்திகரிப்பானாக கேரள மாநிலத்தில் 95% வீட்டிலும் உணவகத்திலும் தினமும் குடிதண்ணீர் சுத்திகரிக்கப் படுகிறது அரிய மருத்துவ குணமிக்க இம்மரத்திலிருந்ந்து தயாரிக்கப்படும் ஆயுர்வேத மருந்துகளால் குறிப்பிட்ட வகையான கேன்சர் குணமாகிறது.
- சர்கரை நோய், வயிறு சம்மந்தமான நோய்களுக்குச் சரியான பலனளிக்கின்றது. சரும நோய்சரியாகிறது.
- இந்திய மருத்துவத்தில் பயன்படும் 'லூக்கோல்' என்னும் மருந்தில் பதிமுகம் பயன் படுத்தப்படுகின்றது. இது கற்பப்பையினுள் கருவி மூலம் சோதனை செய்யும் போது உதிரம் கொட்டுதல் போன்றவற்றை மட்டுப் படுத்திகிறது. இலைகளினின்று பிரித் தெடுக்கப்படும் எண்ணெய் பாக்டீரியா, பூஞ்சாணம், போன்றவற்றிக்கு எதிராகப்பயன் படுகின்றது. மிக அதிக அளவில் கரியமில வளியை உறிஞ்சுவதுடன் மிகக் கூடிய அளவில் உயிர்வளியை வெளிப்படுத்தி சுற்றுப்புறச் சூழலை பாதுகாக்கிறது. மழை வளத்தைத்தூண்டுகிறது.
# பதிமுகம்

## பிற சிறப்புகள்

- பூ, இலைகள், ஒப்பனை அழகு சாதனப் பொருட்களாகும். இயற்கையான நிறமேற்றுப் பொருளுக்கான 'பிரேசிலின்' என்ற சிவப்பு நிறச் சாயம் காற்றில் உள்ள உயிர்வளியுடன் சேரும் போது 'பிரேசிலியன்' வண்ணமாக மாறுகின்றது. இச்சாயம் நீர், வெளிச்சம் மற்றும் வெப்பத்தால் பாதிப் படையாத, அறிப் புண்டாக்காத முகப் பூச்சுக்கள் தயாரிப்பில் பயன் படுகிறது. முதிர்ந்த மரத்தின் மையப்பகுதியினின்று பெறப்படும் சாயம் தோல்,பட்டு, பருத்தியிழை, கம்பளி, நார், காலிகோ, அச்சுத்தொழில், மரச்சாமான்கள் வீட்டுத்தரை, சிறகு, மருந்துகள் மற்றும் பல்வேறுபட்ட கைவினைப் பொருட்களை வண்ண மூட்டப் பயன் படுத்தப் படுகிறது. பத்தமடை கோரைப் பாய்கள் பதிமுக வண்ணத்தால் சாயமூட்டப்பட்டு ஏற்றுமதி செய்யப்படுகின்றன. பதிமுக சாயம் 'கயா' என்னும்மரச் சாயமுடன் கலக்கும் போது கறுப்பு, ஊதா மற்றும் சிகப்பு வண்ணச் சாயங்கள் உருவாக்கப் பட்டு அவை பனைஒலை, மற்றும் தாழை, கைவினைப் பொருட்களை வண்ணமூட்டப் பயன்படுத்தப்படுகிறது.
# நெல்லின் ஊர்

**நெல்லின் ஊர்** சங்ககாலத்துத் துறைமுகங்களில் ஒன்று. இது பெரிப்ளஸ் குறிப்பு நூல் பத்தி 54-ல் 'நெல்சிந்தா' எனக் குறிப்பிடப்பட்டுள்ளது. இது தமிழகதின் மேற்குக் கடலோரத் துறைமுகங்களில் ஒன்று.
;பாண்டியன் வெற்றி
:இதனைச் சங்ககாலத்தில் பாண்டியன் தலையாலங்கானத்துச் செருவென்ற நெடுஞ்செழியன் வென்று தன் நாட்டுடன் சேர்த்துகொண்டான்.
:நாவாயிலிருந்து இறக்குமதி இந்த ஊரின் துறைமுகத்தில் பொன்னும், விழுமிய பண்டங்களும் நாவாய் என்னும் கப்பல்களிலிருந்து இறக்குமதி செய்யப்பட்டன.
- ஊணூர் என்னும் சொல் உணவு மிக்க ஊர் என்னும் பொருள் தரும். தாலமி குறிப்பிடும் சாலியூர் இது ஆகலாம்.
# நெல்லின் ஊர்

## அயலக மாலுமிகள்

;தாலமி
: தாலமி சாலியூர் எனக் குறிப்பிடுவதும் இந்த ஊரே. தமிழில் நெல்லைச் சாலி எனவும் வழங்குவர்.
# நெய்தலங்கானல்

**நெய்தலங்கானல்** என்பது புகார் நகரப்பகுதி. சோழ அரசன் இளஞ்சேட் சென்னி ‘நெய்தலங்கானல் இளஞ்சேட்சென்னி’ என்று அடைமொழியுடன் குறிப்பிடப்படுகிறான்.  
திருச்சி மாவட்டம் குளித்தலைப் பகுதியில் நெய்தலூர் என்னும் பெயர் கொண்ட ஊர் உள்ளது.
இந்த நெய்தலூரே சங்ககாலத்து நெய்தலூர் எனக் கொள்வதற்குத் தடையாக உள்ள சொல் 'கானல்'. கானல் என்பது கடற்கரையைக் குறிக்கும். எனவே நெய்தலங்கானல் என்பது புகார் நகரப்பகுதி எனக் கொள்வது பொருத்தமானது.  
இந்த ஊரை (குளித்தலையை)த் தலைநகராகக் கொண்டுதான் இளஞ்சேட்சென்னி ஆட்சிபுரிந்துவந்தான் எனக் கொள்வது ஒருபுறம் இருக்கப் புகார் நிலப் பகுதியான நெய்தலங்கானல் பகுதி அரசனே இந்த இளஞ்சேட்சென்னி எனக் கொள்வது பொருத்தமானது.  
போர்வை என்னும் ஊரை (பேட்டைவாய்த்தலையை)த் தலைநகராகக் கொண்டு ஆண்டவன் போர்வைக்கோப்பெருநற்கிள்ளி என்பதனை நினைவில் கொண்டுதான் குளித்தலை நெய்தலூர் இங்கு எண்ணிப் பார்க்கப்பட்டது.  
நெய்தலங்கானல் இளஞ்சேட்சென்னியை ஊன்பொதி பசுங்குடையார் என்னும் புலவர் பாடியுள்ளார்.
# நேரி

**நேரி** என்னும் சங்ககால ஊர் இக்காலத்தில் சபரி என மருவியுள்ளது.  
காப்பியாற்றுக் காப்பியனார் என்னும் புலவர் விறலியரை அழைத்துக்கொண்டு களங்காய்க்கண்ணி நார்முடிச்சேரல் என்னும் சேர மன்னனிடம் செல்வதாக ஒரு பாடலில் குறிப்பிட்டுள்ளார். அப்போது அவன் நேரி என்னும் ஊரில் இருந்தான். அந்த ஊர் நீர் சலசலக்கும் சிலம்பாற்றுப் பகுதியில் இருந்தது. நீர் இமிழ் சிலம்பின் நேரி இப்போதுள்ள ஐயப்பன் கோயில் சங்ககாலத்தில் அயிரைமலை என்னும் பெயருடன் திகழ்ந்தது. இங்குச் சிலம்பாறு ஓடுகிறது. இங்குச் சங்ககாலத்தில் இருந்த ஊர்தான் நேரி.  
நேரிமலையைக் கபிலர் “பாடுசால் நெடுவரை” எனக் குறிப்பிடுகிறார். பெருமை மிக்க ஊர் என்றும், பாடப்படுதலைக் கொண்ட ஊர் என்றும் இந்தத் தொடர் பொருள் தரும். சேர மன்னன் செல்வக்கடுங்கோ வாழியாதனைக் கபிலர் “நேரிப்பொருநன்” என்று குறிப்பிடுகிறார். நேரிமலையைப் போரிட்டு வென்றான் என்றும், நேரிமலையில் ஆடிப்பாடிக் களித்து வாழ்ந்து வந்தான் என்றும் இத்தொடருக்கு விளக்கம் காணமுடியும்.
# புரூஸ் பொய்ட்லர்

**புரூஸ் அலன் பொய்ட்லர்** (*Bruce Alan Beutler*, பிறப்பு: டிசம்பர் 29, 1957) அமெரிக்க நோய்த்தடுப்பாற்றல் மருத்துவரும், மரபுவியலரும் ஆவார். இவரும், ரால்ஃப் ஸ்டைன்மனும், சூல்ஸ் ஹொஃப்மனும் இணைந்து 2011 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசினைப் பகிர்ந்து கொண்டனர். ஒரு நோய்க் கிருமி உடலுக்குள் நுழைந்த பின்னர் அதனை உணர்ந்து நோயெதிர்ப்பு ஆற்றல் எவ்வாறு செயல்பட ஆரம்பிக்கிறது, கிருமியை அழிக்க என்னென்ன முதற்கட்ட நடவடிக்கைகளை எடுக்கிறது என்பதை பேராசிரியர்கள் பொய்ட்லரும், ஹொஃப்மனும் கண்டறிந்திருந்தனர். நோபல் பரிசின் மற்றைய பாதி கனடாவைச் சேர்ந்த ரால்ஃப் ஸ்டைன்மன் என்பவருக்கு "புதிய அச்சுறுத்தல்கள் வர வர அவற்றுக்கேற்ப நோய் எதிர்ப்புக் கட்டமைப்பின் ஒரு பிரிவு எப்படி உருமாறிக்கொள்கிறது" என்பதைக் கண்டுபிடித்தமைக்காகக் கொடுக்கப்பட்டது.
# புரூஸ் பொய்ட்லர்

## விருதுகள்

- மருத்துவம் அல்லது உடலியங்கியலுக்கான நோபல் பரிசு (2011)
- ஷா பரிசு (2011)
- பல்சான் பரிசு (2007)
# வீனஸ் எக்ஸ்பிரஸ்

**வீனஸ் எக்ஸ்பிரஸ்** (*Venus Express*, *VEX*) என்பது ஐரோப்பாவின் ஈசா விண்வெளி நிறுவனம் வெள்ளிக் கோளை ஆராய்வதற்காக முதன் முதலில் அனுப்பிய விண்கலம் ஆகும். 2005 ஆம் ஆண்டு நவம்பர் 9 ஆம் நாள் ஏவப்பட்ட இவ்விண்கலம் வெள்ளியின் சுற்றுப் பாதையை ஏப்ரல் 2006 இல் அடைந்தது. வெள்ளிக் கோள் பற்றிய தகவல்களை இது தொடர்ச்சியாக பூமிக்கு அனுப்பி வருகிறது. மொத்தம் ஏழு உபகரணங்களைக் கொண்டு சென்ற இவ்விண்கலத்தின் முக்கிய நோக்கம், வெள்ளியின் வளிமண்டலத்தை நீண்ட காலம் கண்காணிப்பதாகும். இத்திட்டத்திற்கு ஈசா நிறுவனம் டிசம்பர் 31, 2012 வரை நிதியுதவி வழங்கும்.
# வீனஸ் எக்ஸ்பிரஸ்

## காலக்கோடுகளும் முக்கிய கண்டுபிடிப்புகளும்

- 9 நவம்பர் 2005: கசக்ஸ்தானின் பாய்க்கனூர் ஏவுதலத்தில் இருந்து 03:33:34 UTC மணிக்கு ஏவப்பட்டது.
- 11 ஏப்ரல் 2006: வெள்ளியின் சுற்றுவட்டத்தில் வெற்றிகரமாகச் செலுத்தப்பட்டது. (சுற்றுக்காலம்: 9 நாட்கள்)
- 13 ஏப்ரல் 2006: வீனஸ் எக்ஸ்பிரஸ் எடுத்த வெள்ளியின் முதலாவது படங்கள் வெளியிடப்பட்டன.
- 20 ஏப்ரல் 2006: சுற்றுவட்ட உயரம் குறைக்கப்பட்டது. சுற்றுக்காலம் இப்போது 40 மணி.
- 23 ஏப்ரல் 2006: சுற்றுவட்ட உயரம் மேலும் குறைப்பு. சுற்றுக்காலம் இப்போது 25 மணி 43 நிமி.
- 7 மே 2006: *வீனஸ் எக்ஸ்பிரஸ்* தனது சுற்றுவட்ட இலக்கை அடைந்தது.
- 27 நவம்பர் 2007: பழைய பெருங்கடல்களின் ஆதாரங்கள் வெளியிடப்பட்டன. வெள்ளியில் மின்னல் இடம்பெறுவதற்கான ஆதாரங்களைக் கண்டறிந்தது. பூமியை விட வெள்ளியில் அடிக்கடி இது நிகழ்கிறது. வெள்ளியின் தென் முனையில் பெரும் இரட்டை முனையச் சுழியோட்டம் உள்ளதைக் கண்டறிந்தது.
- 20 மே 2008:வெள்ளியின் வளிமண்டலத்தில் ஐதரொக்சைல் (OH) இருப்பது கண்டுபிடிக்கப்பட்டது
- 10 ஏப்ரல் 2010: வெள்ளியில் எரிமலைகள் வெடிக்கும் சாத்தியக்கூறுகள் இருப்பதாக கண்டறியப்பட்டது.
- 7 அக்டோபர் 2011: வெள்ளியில் ஓசோன் படலம் இருப்பது கண்டுபிடிப்பு.
# அயிரை மலை (சங்க காலம்)

**அயிரைமலை** என்னும் சங்ககாலப் பெயர்வழக்கு அய்யனார் மலையான ஐயப்பன் மலை என மருவியுள்ளது. நேரிமலை எனவும் இது வழங்கப்பட்டது.  
அயிரை என்பது மிக உயர்ந்த மலை. அதன் முகடுகளிலிருந்து அருவிகள் இழும் என்னும் ஓசை முழக்கத்துடன் கொட்டும். இது சிலம்பாறு.  
பாலைக் கௌதமனார் என்னும் புலவர் சேர மன்னன் பல்யானைச் செல்கெழு குட்டுவன் அயிரை மலை நாட்டைப் போரிட்டு வென்றதைக் குறிப்பிட்டுள்ளார். அப்போது அவர் குறிப்பிடும் *நேருயர் நெடுவரை* என்னும் தொடர் நேரிமலை என்பதும் அயிரை மலையே என்பதைத் தெளிவுபடுத்துகின்றது. மூன்றாம் பத்தில் உள்ள இந்தப் பாடலின் பதிகம் இவன் அயிரைமலைத் வழிபட்டான் எனக் கூறுகிறது.
யானை-நிரை பூட்டி இரண்டு கடல்களிலிருந்தும் நீரை ஒரே பகலில் கொண்டுவரச் செய்து நீராடிய பின் அயிரைமலை தெய்வத்தை வழிபட்டான். இளஞ்சேரல் இரும்பொறையின் முன்னோனாகிய பல்யானைச் செல்கெழு குட்டுவன் புலவுச் சோறு தந்து அயிரை தெய்வத்தை வழிபட்டான். அப்போது அவனது அரசியல் சுற்றம் திங்களைச் சூழ்ந்திருக்கும் விண்மீன்கள் போலக் குழுமியிருந்தது. இந்தச் செய்தி சிலப்பதிகாரத்திலும் குறிப்பிடப்பட்டுள்ளது. பெருங்குன்றூர் கிழார் என்னும் புலவர் சேர மன்னன் இளஞ்சேரல் இரும்பொறையைப் பாடும்போது அவனது முன்னோரைப் போலவே இவனும் அயிரை மலையை வழிபட்டதைக் குறிப்பிடுகிறார்.  
அயிரை என்னும் சொல் மீனைக் குறிக்கும். இது இக்காலத்தில் மகர சோதி என்பதாகக் காட்டப்படுகிறது.
# ஜார்ஸ் பிளாக்மோர்

** ஜார்ஸ் பிளாக்மோர்** (*Joe Blackledge*, பிறப்பு: அக்டோபர் 8 1908, இறப்பு: சனவரி 29 1984), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1944/45-1948 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜார்ஸ் பிளாக்மோர்

## வெளி இணைப்பு

ஜார்ஸ் பிளாக்மோர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.  
en:Joe Blackledge
# ஹென்ரி பிளாக்வெல்

** ஹென்ரி பிளாக்வெல்** (*Henry Blackwell *, பிறப்பு: திசம்பர் 16 1876, இறப்பு: சனவரி 24 1900), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1895-1898 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹென்ரி பிளாக்வெல்

## வெளி இணைப்பு

ஹென்ரி பிளாக்வெல் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
# டிரெவர் பிளேட்ஸ்

**டிரெவர் பிளேட்ஸ்** (*Trevor Blades*, பிறப்பு: சூன் 22 1947), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1974 ல், ஏ-தர துடுப்பாட்டப் போட்டிகளில் பங்குகொண்டார்.
# டிரெவர் பிளேட்ஸ்

## வெளி இணைப்பு

டிரெவர் பிளேட்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
# பவுல் போய்சியர்

** பவுல் போய்சியர்** (*Paul Boissier*, பிறப்பு: திசம்பர் 16 1881, இறப்பு: சனவரி 24 1953), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1901-1906 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பவுல் போய்சியர்

## வெளி இணைப்பு

பவுல் போய்சியர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
# எட்வார்ட் பிளாக்

** எட்வார்ட் பிளாக்** (*Edward Blagg*, பிறப்பு: பிப்ரவரி 9 1918, இறப்பு: அக்டோபர் 28 1976), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1948 ல், முதல்தர துடுப்பாட்டப் போட்டியில் பங்குகொண்டார்.
# எட்வார்ட் பிளாக்

## வெளி இணைப்பு

எட்வார்ட் பிளாக் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
# ரால்ஃப் ஸ்டைன்மன்

**ரால்ஃப் ஸ்டைன்மன்** (*Ralph Marvin Steinman*, சனவரி 14, 1943 – செப்டம்பர், 2011) என்பவர் கனடாவைச் சேர்ந்த நோய்த்தடுப்பாற்றல் மருத்துவரும் உயிரியலாளரும் ஆவார். இவர் 1973 ஆம் ஆண்டில் ராக்ஃபெல்லர் பல்கலைக்கழகத்தில் பணியாற்றுப் போது கிளைவடிவ உயிரணுக்களைக் (*dendritic cells*) கண்டுபிடித்தார்.. இவருக்கும் அமெரிக்காவின் புரூஸ் பொய்ட்லர், சூல்ஸ் ஹொஃப்மன் ஆகியோருக்கும் 2011 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசு வழங்கப்பட்டது. "கிளைவடிவ உயிரணுக் கண்டுபிடிப்புக்காகவும், புதிய அச்சுறுத்தல்களுக்கு ஏற்ப நோய் எதிர்ப்புக் கட்டமைப்பின் ஒரு பிரிவு எப்படி உருமாறிக்கொள்கிறது" என்பதைக் கண்டுபிடித்தமைக்காகவும் ஸ்டைன்மனுக்கு நோபல் பரிசு வழங்கப்பட்டது. இவருக்கான நோபல் பரிசு 2011 அக்டோபர் 3 திங்கட்கிழமை அறிவிக்கப்பட்டது. ஆனாலும், அவர் மூன்று நாட்களுக்கு முன்னர் செப்டம்பர் 30 இல் புற்றுநோய் காரணமாக இறந்து விட்டார். ஆனாலும், "நல்லெண்ணத்தின் அடிப்படையில், அவர் உயிரோடு உள்ளார் என்ற நம்பிக்கையிலேயே பரிசு அறிவிக்கப்பட்டது," என பரிசுக் குழு தெரிவித்தது. இதனால், அறிவிக்கப்பட்ட பரிசை மீளப் பெறுவதில்லை என நோபல் பரிசுக் குழு தீர்மானித்தது. மொத்த நோபல் பரிசுத் தொகையின் அரைவாசி இவருக்கும், மீதமான பகுதி மற்றைய இருவருக்கும் பகிர்ந்தளிக்கப்பபட்டது.
# ஹெர்பர்ட் பிளாகிரேவ்

** ஹெர்பர்ட் பிளாகிரேவ்** (*Herbert Blagrave*, பிறப்பு: மார்ச்சு 3 1899, இறப்பு: சூலை 4 1981), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டிகளில் கலந்து கொண்டுள்ளார். 1922 ல், முதல்தர துடுப்பாட்டப் போட்டிகளில் பங்குகொண்டார்.
# ஹெர்பர்ட் பிளாகிரேவ்

## வெளி இணைப்பு

ஹெர்பர்ட் பிளாகிரேவ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
# அலிஸ்டர் பிளேயர்

**அலிஸ்டர் பிளேயர்** (*Alistair Blair*, பிறப்பு: நவம்பர் 16 1904, இறப்பு: நவம்பர் 20 1984) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1926/27ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# அலிஸ்டர் பிளேயர்

## வெளி இணைப்பு

அலிஸ்டர் பிளேயர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
# ரிச்சர்ட் பிளேயர்

**ரிச்சர்ட் பிளேயர்** (*Richard Blair*, பிறப்பு: மார்ச்சு 6 1967), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டிகளில் கலந்து கொண்டுள்ளார். 1967 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# ரிச்சர்ட் பிளேயர்

## வெளி இணைப்பு

ரிச்சர்ட் பிளேயர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
# ஜேம்ஸ் பாய்லிங்

**ஜேம்ஸ் பாய்லிங்** (*James Boiling*, பிறப்பு: ஏப்ரல் 8 1968), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 88 முதல்தர துடுப்பாட்டப் போட்டிகளிலும், 165 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1988-1997 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜேம்ஸ் பாய்லிங்

## வெளி இணைப்பு

ஜேம்ஸ் பாய்லிங் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
# ரிச்சர்ட் போடில்

**ரிச்சர்ட் போடில்** (*Richard Bodle*, பிறப்பு: திசம்பர் 23 1816, இறப்பு: சனவரி 21 1869), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தர துடுப்பாட்டப் போட்டிகளில் கலந்து கொண்டுள்ளார். 1838-1849 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# விக்கிப்பீடியா:உங்களுக்குத் தெரியுமா/டிசம்பர் 28, 2011

- **நாடியா கொமனட்சி** (படம்) சீருடற்பயிற்சி போட்டிகளில் முதன் முதலில் கச்சிதமான 10 என்னும் இலக்கை அடைந்தவராவார் (ஆண்டு 1976).
- **இராவணன் மீசை** என்பது ஈராண்டு கால வாழ்க்கைச் சுழற்சியைக் கொண்ட புதர்ச் செடி.
- **கொற்கை**, **புகார்**, **எயிற்பட்டினம்**, **நீர்ப்பெயற்று** ஆகியவை சங்க இலக்கியங்களில் குறிப்பிடப்பட்டுள்ள நான்கு வங்கக்கடல் துறைமுகங்கள்.
- 1983 ஆம் ஆண்டு துவங்கப்பட்ட **குனூ** இயங்குதளம் இன்று வரை வெளியிடப்படவில்லை. மாறாக குனூ மென்பொருட்கள் லினக்சு கருனியுடன் இணைக்கப்பட்டு **குனூ/லினக்சு** திறந்த மூல இயக்குதளம் உருவாக்கப்பட்டுவிட்டது.
- **இந்தோனேசிய விடுதலைக்கு ஆயத்தப் பணிகளை மேற்கொள்வதற்கான குழு** என்பது இந்தோனேசியாவிற்கு விடுதலை அளிப்பது தொடர்பான முடிவுகளை எடுப்பதற்காக 1945 ஆம் ஆண்டில் அமைக்கப்பட்ட ஒரு சப்பானியக் குழுவாகும்.
# கனகாம்பரம்

**கனகாம்பரம்** (தாவரவியல் பெயர் *Crossandra infundibuliformis*) தென்னிந்தியா மற்றும் இலங்கையை தாயகமாகக் கொண்ட அகாந்தேசியே குடும்பத்தில் உள்ள ஒரு வகை பூக்கும் தாவரமாகும். இது பெரும்பாலும் தென்னிந்தியா சார்ந்த ஆந்திரா, தமிழ்நாடு, கேரளா மாநிலங்களில் காணப்படுகிறது. இவை குறுஞ்செடி வகையைச் சார்ந்தது. இதை வீடுகளில் அழகுக்காகவும், வணிகத்திற்காகவும் வளர்க்கிறார்கள். இம்மலர்த்தாவரம் தென்னிந்தியா, இலங்கை மற்றும் மலேசியா ஆகிய நாடுகளில் காணப்படுகிறது. இதன் சிறப்பம்சமாக அதன் மலர்கள் காவி, இளஞ்சிவப்பு, மஞ்சள் போன்று கண்ணைக்கவரும் வண்ணங்களில் காட்சித் தருவதேயாகும். இவை ஆண்டுத்தோறும் எக்காலமும் குறிப்பிட்டு வகையராமல் என்றும் பூக்கும் தாவரமாகும். இதை பெண்டுகள் தலையிற் சூடிக்கொள்ளவும், மாலைகளில் பிற மலர்களுடன் சேர்த்துப் பிண்ணவும், வழிபாட்டின் போது பயன்படுத்தியும், பிற அலங்காரப் பொருட்களிலும் பயன்படுத்தி வருகிறார்கள்.  
குளிர் காலத்தில் வாடியும் வதங்கியும் காணப்படுகின்ற வெப்பச் சூழ்நிலைக்கு ஏற்றத் தாவரமாகும். இதை தொட்டிகளில் வளர்க்கும் பழக்கமும் காணப்படுகிறது. இதன் மலர் 3-4 சமச்சீரற்ற இதழ்களைக் கொண்டுக் காணப்படுகிறது. இவைப் புதர்போல் மண்டி கொத்துக்கொத்தாய் பூத்துக் குலுங்கும் தன்மையது.  
இவை பெரிதும் அறியப்பட்டது அதுக் கொணரும் மலர்களால் தான். இவை குறுஞ்செடி வகையைச் சார்ந்தது. இதை வீடுகளில் அழகுக்காகவும், வணிகத்திற்காகவும் வளர்க்கிறார்கள். இம்மலர்த்தாவரம் தென்னிந்தியா, இலங்கை மற்றும் மலேசியா ஆகிய நாடுகளில் காணப்படுகிறது. இதன் சிறப்பம்சமாக அதன் மலர்கள் காவி, இளஞ்சிவப்பு, மஞ்சள் போன்று கண்ணைக்கவரும் வண்ணங்களில் காட்சித் தருவதேயாகும். இவை ஆண்டுத்தோறும் எக்காலமும் குறிப்பிட்டு வகையராமல் என்றும் பூக்கும் தாவரமாகும். இதை பெண்டுகள் தலையிற் சூடிக்கொள்ளவும், மாலைகளில் பிற மலர்களுடன் சேர்த்துப் பிண்ணவும், வழிபாட்டின் போது பயன்படுத்தியும், பிற அலங்காரப் பொருட்களிலும் பயன்படுத்தி வருகிறார்கள்.  
குளிர் காலத்தில் வாடியும் வதங்கியும் காணப்படுகின்ற வெப்பச் சூழ்நிலைக்கு ஏற்றத் தாவரமாகும். இதை தொட்டிகளில் வளர்க்கும் பழக்கமும் காணப்படுகிறது. இதன் மலர் 3-4 சமச்சீரற்ற இதழ்களைக் கொண்டுக் காணப்படுகிறது. இவைப் புதருப்போல் மண்டி கொத்துக்கொத்தாய் பூத்துக் குலுங்கும் தன்மையது.  
இவற்றின் விதைகள் முதிர்ந்த நிலையில் வெடித்துச் சிதறி செடியிலிருந்துக் கீழே விழுகிறது. இது இவ்வாறு பல இடங்களுக்கும் பரவுகிறது.
# அலெக்ஸ் பிளேக்

**அலெக்ஸ் பிளேக்** (*Alex Blake *, பிறப்பு: சனவரி 25 1989) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 முதல்தர துடுப்பாட்டப் போட்டிகளிலும், 25 ஏ-தர துடுப்பாட்டப் போட்டிகளிலும், 21 இருபதுக்கு -20 போட்டிகளிலும் கலந்து கொண்டுள்ளார். 1988-1997 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# அலெக்ஸ் பிளேக்

## வெளி இணைப்பு

அலெக்ஸ் பிளேக் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
# தொட்டாற் சுருங்கி

**தொட்டாற் சுருங்கி** அல்லது **தொட்டாற் சிணுங்கி** அல்லது **தொட்டால் வாடி** என்னும் இத்தாவரத்தின் தாவரவியற் பெயர் *மிமோசா பியூடிகா* (*Mimosa pudica*) என்பதாகும். இவை மிமோசேசியே குடும்பத்தைச் சார்ந்தவை. இத்தாவரத்தின் மீது தொட்டாலோ அதன் மீது ஏதேனும் பட்டாலோ அது உடன் தன் சீறிலைகளை மூடிக்கொள்ளும், அதாவது தன் இலைகளைச் சுருக்கிக்கொள்ளும். இது நடு மற்றும் தென் அமெரிக்காவைத் தாயகமாகக் கொண்டிருக்கலாம் எனச் சொல்லப்படுகிறது.
# தொட்டாற் சுருங்கி

## பெயர்

இது தொட்டாற்சுருங்கி, இலச்சகி, தொட்டால்வாடி ஆகிய பொதுப் பெயர்களும் வசிய மூலிகை, மாய மூலிகை, ஈர்ப்பு மூலிகை, மந்திர மூலிகை போன்ற சிறப்புப் பெயர்களையும் கொண்டது. இதற்கு அறியப்படும் வேறு ஒரு பெயர் ”ஆள்வணங்கி” ஆகும். இதனை கேரளப்பகுதிகளில் **தொட்டாவாடி** எனவும் சொல்லுகின்றனர்.
# தொட்டாற் சுருங்கி

## விளக்கம்

தரையோடு படரும் செடிவகையான இதில், சிறு சிறு முட்கள் நிறைந்திருக்கும். சிறு பட்டையான காய்களைக் கொண்டது. இளஞ்சிவப்பு நிறத்தில் காணப்படும் இதன் மலர்கள், சிறிய பந்துபோல் காட்சியளிக்கும். இத்தாவரமானது ஐசோ-குவர்செடின் (Isoquercetin), அவிகுலாரின் (Avicularin), டானின்கள், மைமோசைன் (Mimosine), அபிஜெனின் (Apigenin) போன்ற வேதிப்பொருட்களைக் கொண்டுள்ளது.
# தொட்டாற் சுருங்கி

## சுருக்கும்விதம்

இதன் இலைகள் பிற தாவர இலைகளைப் போல பல செல்களின் சேர்க்கையால் ஆனவை. ஒவ்வொரு செல்லும் சில திரவப் பொருட்களை இலைக்குள் கொண்டிருக்கும். இந்தத் திரவத்தின் அழுத்த மாறுபாட்டின் காரணமாக செல்களும், அவற்றாலான இலையும் நிமிர முடிகிறது. இலையின் உயிரணுவிலிருந்து திரவம் வெளியேறிவிட்டால், திரவ அழுத்தம் குறைந்து இலையின் உறுதித்தன்மை தளர்ந்துவிடும். புளிய மரம், தூங்குமூஞ்சி மரம் போன்றவை இரவு நேரத்தில் இவ்வாறே சுருங்குகின்றன.  
தொட்டாற்சிணுங்கி இலைகளைத் தொடும்போது, அதன் தண்டுப் பகுதி ஒரு வகை அமிலத்தைச் சுரக்கிறது. அதனால் இலையின் கீழ்ப்பகுதி செல்களில் உள்ள திரவத் தன்மை நீங்கிவிடுகிறது. ஆனால், இலையின் மேற்பகுதி செல்களில் உள்ள திரவத்தன்மை நீங்குவது இல்லை. எனவே மேற்பகுதி இலையின் எடை காரணமாக, முழு இலையும் நெகிழ்ந்து வளைந்து மூடிக்கொள்கிறது.
# ராசி (திரைப்படம்)

***ராசி*** (*Raasi*) 1997 ல் வெளிவந்த தமிழ்த் திரைப்படம். எஸ். எஸ். சக்கரவர்த்தி தயாரிப்பில் வெளிவந்த இத்திரைப்படத்தை இயக்கியவர் முரளி-அப்பாஸ். படத்தின் கதாநாயகனாக அஜித் குமாரும் கதாநாயகியாக ரம்பாவும் நடித்துள்ளனர்.
# ராசி (திரைப்படம்)

## நடிகர்கள்

- அஜித் குமார்
- ரம்பா
- பிரகாஷ் ராஜ்
- வடிவேலு
- நாகேஷ்
- ஜெயசித்ரா
- ஸ்ரீமன்
# ராசி (திரைப்படம்)

## தயாரிப்பு

இத்திரைப்படத்தின் கதாநாயகியாக சில்பா செட்டி நடிப்பதாக இருந்தது. ஆனால் அவருக்கு நடிப்புத் தேதி கிடைக்காததால் ரம்பா நடித்தார்.
# ராசி (திரைப்படம்)

## பாடல்கள்

இத்திரைப்படம் சிற்பியின் இசையமைப்பில் உருவான திரைப்படமாகும். பாடல் வரிகளை பழனிபாரதி எழுதியிருந்தார்.
| 1 | *காதலின் தேசம்* | மனோ, சுவர்ணலதா |  |
| --- | --- | --- | --- |
| 2 | *ஏனடி ஏனடி* | மனோ, சுவர்ணலதா |  |
| 3 | *என்னைத் தேடாதோ* | சித்ரா |  |
| 4 | *விண்ணும் மண்ணும்* | மனோ, உன்னிகிருஷ்ணன் |  |
| 5 | *தென்றல்* | உன்னிகிருஷ்ணன், சித்ரா |  |
| 6 | *பூமாலை* | அரிகரன் |  |
| 7 | *என்னாச்சி தங்கச்சி* | மனோ, உன்னிகிருஷ்ணன் | } |
# செசில் போடிங்டன்

**செசில் போடிங்டன்** (*Cecil Bodington*, பிறப்பு: சனவரி 20 1880 , இறப்பு: ஏப்ரல் 11 1917), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1901-1902 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# செசில் போடிங்டன்

## வெளி இணைப்பு

- செசில் போடிங்டன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
- செசில் போடிங்டன் at Cricinfo
# ரெட்டை ஜடை வயசு

***ரெட்டை ஜடை வயசு*** (*Rettai Jadai Vayasu*) 1997 ல் வெளிவந்த தமிழ்த் திரைப்படம். சி. சிவக்குமார் இயக்கிய இப்படத்தில் கதாநாயகனாக அஜித் குமாரும், கதாநாயகியாக மந்த்ராவும் நடித்துள்ளனர். இத்திரைப்படத்திற்கு தேவா இசை அமைத்துள்ளார்.
# ரெட்டை ஜடை வயசு

## இசைத்தட்டு

| எண் | பாடல் | பாடல் வரிகள் | பாடகர்(கள்) | நேரம் |  |
| --- | --- | --- | --- | --- | --- |
| 1. | காஞ்சிப்பட்டு சேலக்கட்டி | வாசன் | ஹரிஹரன் | 5:15 |  |
| 2. | ஏஞ்சல் எங்கே | வாசன் | ஆதித்யன், ஸ்வர்ணலதா | 5:14 |  |
| 3. | தாம் தகிட திமி | வாசன் | பி. உன்னி கிருஷ்ணன், மகாநதி ஷோபனா, மனோ | 5:03 |  |
| 4. | இட்லிக்கு மாவு ஆட்டையிலே | வாசன் | கிருஷ்ணராஜ், சபேஷ், அனுராதா ஸ்ரீராம் | 5:31 |  |
| 5. | மாட்டிக்கிட்டான் மாட்டிக்கிட்டான் | இலக்கியன் | தேவா, அனுராதா ஸ்ரீராம் | 2:03 |  |
| 6. | வெள்ளிப்பனி மலரே | இலக்கியன் | பி. உன்னி கிருஷ்ணன் | 1:31 |  |
| 7. | கும்முனு இருக்கலாம் குஷ்பூ | வாசன் | கிருஷ்ணராஜ், ஜி.வி. பிரகாஷ் குமார், ஃபெபி மணி | 5:01 | } |
</div>
# ரெட்டை ஜடை வயசு

## நடிகர்கள்

- அஜித் குமார்
- மந்த்ரா
- கவுண்டமணி
- செந்தில்
- பொன்வண்ணன்
- லதா
- அபூர்வா
# ரெட்டை ஜடை வயசு

## வெளியிணைப்புகள்

-
# பாம்பே ஜெயஸ்ரீ

**பாம்பே ஜெயஸ்ரீ** எனப் பரவலாக அறியப்படும் **ஜெயஸ்ரீ இராம்நாத்** ஒரு புகழ்பெற்ற கருநாடக இசைப் பாடகி. இவர் தென்னிந்தியத் திரைப்படங்களில் முன்னணி இசையமைப்பாளர்களான ஹாரிஸ் ஜெயராஜ், இளையராஜா, ஏ. ஆர். ரகுமான், வித்யாசாகர், யுவன் சங்கர் ராஜா இசையமைப்பில் பல வெற்றித் திரைப்பாடல்களைப் பாடியுள்ளார்.
அவர் வயலின் வாத்தியக்கலைஞர் லால்குடி ஜெயராமனின் சீடர் ஆவார்.
# பாம்பே ஜெயஸ்ரீ

## திரைப்படப் பின்னணிப் பாடகியாக

மின்னலே தமிழ்த் திரைப்படத்தில் இடம் பெற்ற வசீகரா பாடலின் மூலம் பரவலாக அறியப்பட்டார்.
# பாம்பே ஜெயஸ்ரீ

## திரைப்படப் பின்னணிப் பாடகியாக

#### குறிப்பிடத்தக்க திரைப்படப் பாடல்களின் பட்டியல்

| பாடல் | திரைப்படம் | இசையமைப்பாளர் |  |
| --- | --- | --- | --- |
| "கையில்  வீணை ஏந்தும் " | *வியட்நாம் காலனி* | இளையராஜா |  |
| "நின்னை சரண் " | *பாரதி (திரைப்படம்)* | இளையராஜா |  |
| "அபிநயம் காட்டுகின்ற " | *உழியின் ஓசை* | இளையராஜா |  |
| "உன்னை தேடும் " | *பொன் மகள்* | இளையராஜா |  |
| "சுட்டும் விழி " | *கஜினி* | ஹாரிஸ் ஜெயராஜ் |  |
| "நறுமுகையே நறுமுகையே " | *இருவர்* | ரகுமான் |  |
| "ஒன்றா ரெண்டா " | *காக்க காக்க* | ஹாரிஸ் ஜெயராஜ் |  |
| "வசீகரா" | *மின்னலே* | ஹாரிஸ் ஜெயராஜ் |  |
| "மின்னல்கள் கூத்தாடும் " | *பொல்லாதவன்* | ஜி. வி. பிரகாஷ் குமார் |  |
| "பாதி காதல் " | *மோதி விளையாடு* | ஹரிஹரன் , லெஸ்லி லெவிஸ் |  |
| "உயிரே என் உயிரே" | *தொட்டி ஜெயா* | ஹாரிஸ் ஜெயராஜ் |  |
| "பார்த்த முதல்" | *வேட்டையாடு விளையாடு* | ஹாரிஸ் ஜெயராஜ் |  |
| "சிறு தொடுதலிலே" | *லாடம்* | தரண் |  |
| "யாரோ மனதிலே " | *தாம் தூம்* | ஹாரிஸ் ஜெயராஜ் |  |
| "மலர்களே" | *புதுக்கோட்டையிலிருந்து சரவணன்* | யுவன் சங்கர் ராஜா |  |
| "முதல் கனவே" | *மஜ்னு* | ஹாரிஸ் ஜெயராஜ் |  |
| "உனக்குள் நானே " | *பச்சைக்கிளி முத்துச்சரம்* | ஹாரிஸ் ஜெயராஜ் |  |
| "செல்லமே செல்லமே" | *சத்யம்* | ஹாரிஸ் ஜெயராஜ் |  |
| "வெண்பனியே" | *கோ* | ஹாரிஸ் ஜெயராஜ் |  |
| "யம்மா ஏ அழகம்மா" | *வனமகன்* | ஹாரிஸ் ஜெயராஜ் | } |
# பாம்பே ஜெயஸ்ரீ

## விருதுகள்

- கம்பன் புகழ் விருது, 2014 வழங்கியது: கொழும்புக் கம்பன் கழகம், இலங்கை
- சங்கீத சூடாமணி விருது, 2005 வழங்கியது: ஸ்ரீ கிருஷ்ண கான சபா, சென்னை
- 2013: பையின் வரலாறு* திரைப்படத்தில் *பைக்கு தாலாட்டு'' என்ற தமிழ்மொழித் திரைப்பாடலுக்காக சிறந்த அசல் பாடல் வகையில் அகாதமி விருதுக்கு (ஆசுகார்) முன்தெரிவு செய்யப்பட்டுள்ளார்.
- இந்திரா சிவசைலம் அறக்கட்டளை விருது, 2013
# பாம்பே ஜெயஸ்ரீ

## வெளியிணைப்புகள்

- அதிகாரப்பூர்வ இணையதளம்
- *Jayashree’s meditative journey*
# டேவிட் பிளேக்

**டேவிட் பிளேக்** (*David Blake*, 27 ஏப்ரல் 1925 - 21 மே 2015) இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 73 முதல்தர துடுப்பாட்டப் போட்டிகளில் கலந்து கொண்டுள்ளார். 1949-1961ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டேவிட் பிளேக்

## வெளி இணைப்பு

டெவிட் பிளேக் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
# அவள் வருவாளா

***அவள் வருவாளா*** (*Aval Varuvala*) 1998 ல் வெளிவந்த தமிழ்த் திரைப்படம் ஆகும். தெலுங்கில் வெளிவந்த பெள்ளி திரைப்படத்தை மையமாகக் கொண்டு ராஜ்கபூர் இயக்கிய இப்படத்தில் கதாநாயகனாக அஜித் குமாரும், கதாநாயகியாக சிம்ரனும் நடித்துள்ளனர். இத்திரைப்படத்திற்கு எஸ். ஏ. ராஜ்குமார் இசை அமைத்துள்ளார்.
# அவள் வருவாளா

## கதைச் சுருக்கம்

மதுரையில் அவரது பாட்டியுடன் வசித்து வரும் அஜித் குமார் (ஜீவா), முதல் பார்வையிலேயே பிடிக்கும் பெண்ணை தான் திருமணம் செய்து கொள்ள வேண்டும் என்கிறார். வங்கி மேலாளராக வேலை கிடைத்த பின்னர் சென்னை செல்லும் அவர், ஒரு பேரங்காடியில் சிம்ரனை (திவ்யா) பார்த்ததும் உடனடியாக காதல் கொள்கிறார். அவரது ஸ்கூட்டரை அடையாளமாக வைத்துக் கொண்டு அவரைத் தேடி அலையும் ஜீவா இறுதியாக நகைச்சுவையாளர்களால் (கவுண்டமணி, செந்தில், வெண்ணிற ஆடை மூர்த்தி, நர்ஸ் டக்கரா, கோவை சரளா) சூழப்பட்ட ஒரு காலனியை அடைகிறார். அவர் தேடி வந்த சிம்ரனின் ஸ்கூட்டர் போல அங்கே நிற்கும் ஸ்கூட்டரை நோட்டமிடும் ஜீவாவை, ஸ்கூட்டர் திருடன் என அந்த காலனி மக்கள் சூழ்ந்து கொள்ள, உடனே ஜீவா வாடகைக்கு வீடு தேட வந்ததாக பொய் சொல்கிறார். திவ்யாவும், அவரது தாயாரும் (ஜானகி) அந்த காலனியில் தான் வசிக்கிறார்கள் என தெரிந்ததும், அங்கே குடியேற சம்மதிக்கிறார்.  
ஜீவா அங்கே குடிவந்த பின்னர், திவ்யாவின் மனதை கவர முயற்சி செய்கிறார். இதை அறிந்து கொண்ட நகைச்சுவையாளர் கும்பல் ஜீவா, திவ்யாவின் மனதை கவர ஜீவாவுக்கு உதவுகிறார்கள். அவர்கள் திவ்யாவின் திருமணத்தைப் பற்றி ஜானகியிடம் கேட்க, எனினும், திவ்யா தனக்கு திருமணத்தில் விருப்பம் இல்லை என்று கூறி ஏற்க மறுத்து விட்டார்.
# அவள் வருவாளா

## நடிகர்கள்

- அஜித் குமார் - ஜீவா
- சிம்ரன் - திவ்யா
- கவுண்டமணி - தண்டபானி
- செந்தில் - மைக்கேல் ஜாக்சன்
- சுஜாதா - ஜானகி
- பிரித்விராஜ் - பிரித்வி
- வெண்ணிற ஆடை மூர்த்தி
- கோவை சரளா - சாவித்திரி
# அவள் வருவாளா

## பாடல்கள்

எஸ். ஏ. ராஜ்குமார் இசையமைத்த இத்திரைப்படத்தின் பாடல்கள் அவர் ஏற்கனவே இசையமைத்த தெலுங்கு திரைப்படத்தின் பாடல்களாகும்.
இத்திரைப்படத்தின் பாடல்களைக் கவிஞர் பழநிபாரதி எழுதியுள்ளார்.  
| பாடல் | பாடியவர்(கள்) |  |  |
| --- | --- | --- | --- |
| 1 | "சிக்கிமுக்கி உய்யாலா" | எஸ். பி. பாலசுப்பிரமணியம், சித்ரா |  |
| 2 | "இது காதலின் சங்கீதம்" | ஜெயச்சந்திரன் |  |
| 3 | "காதல் என்ன கண்ணாமூச்சி" | எஸ். பி. பாலசுப்பிரமணியம் |  |
| 4 | "ஓ வந்தது பெண்ணா" | ஹரிஹரன் |  |
| 5 | "ருக்கு ருக்கு ருக்குமணி " | மனோ |  |
| 6 | "சேலையில வீடு கட்டவா" | உன்னிகிருஷ்ணன், சித்ரா | } |
# வால்டர் போடன்

**வால்டர் போடன்** (*Walter Boden*, பிறப்பு: ஆகத்து 6 1837 , இறப்பு: செப்டம்பர் 16 1905), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1859-1874 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வால்டர் போடன்

## வெளி இணைப்பு

வால்டர் போடன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
# ஜான் பிளேக்

**ஜான் பிளேக்** (*John Blake *, பிறப்பு: நவம்பர் 17 1917 , இறப்பு: சூன் 3 1944), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 29 முதல்தர துடுப்பாட்டப் போட்டிகளில் கலந்து கொண்டுள்ளார். 1937-1939 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான் பிளேக்

## வெளி இணைப்பு

ஜான் பிளேக் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
# உன்னிடத்தில் என்னை கொடுத்தேன்

***உன்னிடத்தில் என்னை கொடுத்தேன்*** (*Unnidathil Ennai Koduthen*) என்பது 1998 ஆம் ஆண்டில் விக்ரமன் இயக்கத்தில் வெளிவந்த இந்திய தமிழ்த் திரைப்படம் ஆகும். இப்படத்தில் கதாநாயகனாக கார்த்திக்கும், கதாநாயகியாக ரோஜாவும் நடித்துள்ளனர். மேலும் படத்தில் கெளரவ தோற்றத்தில் அஜித் குமார் நடித்துள்ளார். இத்திரைப்படத்திற்கு எஸ். ஏ. ராஜ்குமார் இசை அமைத்துள்ளார். இது கார்த்திக்கின் 100வது படம்.  
உன்னிடத்தில் என்னை கொடுத்தேன் 15 ஆகஸ்ட் 1998 இல் வெளியிடப்பட்டது. இது வணிக ரீதியாக மிகப்பெரிய வெற்றியைப் பெற்றது மற்றும் வசூல் ரீதியாக 250 நாட்களுக்கு மேல் ஓடியது.
# உன்னிடத்தில் என்னை கொடுத்தேன்

## நடிகர்கள்

- கார்த்திக் - செல்வம்
- ரோஜா - ராதா
- ரமேஷ் கண்ணா - பாஸ்கர், செல்வத்தின் நண்பர்
- மெளலி - விஸ்வநாதன், ராதாவின் தந்தை
- மதன் பாப் - மகாதேவன், ராதாவின் மாமா
- சத்தியப்பிரியா - ஜானகி, ராதாவின் சித்தி
- பாத்திமா பாபு - வசந்தி, ராதாவின் அத்தை
- வையாபுரி - டெல்லி
- சிங்கமுத்து - போலீஸ் கான்ஸ்டபிள்
- கோவை செந்தில் - வீட்டு உரிமையாளர்
- சீலா
- உமா பத்மநாபன்
- கே.நட்ராஜ்
- ஹேமலதா
- அம்பிகா - ராணி, ராதாவின் அம்மா (கௌரவ தோற்றம்)
- அஜித் குமார் - சஞ்சய் (கௌரவ தோற்றம்)
# உன்னிடத்தில் என்னை கொடுத்தேன்

## நடிகர்கள்

### "வானம்பாடியின்" பாடலில் சிறப்பு தோற்றங்கள்

- சரத்குமார்
- கங்கை அமரன்
- கே. எஸ். ரவிக்குமார்
- குஷ்பூ
- எஸ். ஏ. ராஜ்குமார்
- தேவா
# உன்னிடத்தில் என்னை கொடுத்தேன்

## தயாரிப்பு

1996 ஆம் ஆண்டு கார்த்திக் நடிப்பில் வெளியான கோகுலத்தில் சீதை என்ற படத்திற்கு பிறகு, லெட்சுமி திரைப்பட தயாரிப்பாளர்கள் அவர்களின் ஆறாவது தயாரிப்பை இயக்குநர் விக்ரமன் இயக்குவார் என்று பிப்ரவரி 1998 இல் அறிவித்தனர். இந்த படத்தில் பூவே உனக்காக படத்தில் விக்ரமுடன் பணியாற்றிய விஜய்யை முக்கிய வேடத்தில் நடிக்க வைக்க முயற்சி செய்தனர், ஆனால் தயாரிப்பு தாமதம் காரணமாக நடிகர் கார்த்திக்கை ஒப்பந்தம் செய்தனர்.  
தயாரிப்பாளர்களின் ஆரம்ப தேர்வாக நடிகை மீனா இருந்தபோதிலும், ரோஜாவை நடிக்க வைக்க விக்ரமன் வற்புறுத்தியதால் அவரை மாற்றப்பட்டது. இந்த படத்தில் நடிகர் அஜித் குமார் அவர் தனது சக நடிகரான கார்த்திக் மீதான அபிமானத்தின் காரணமாக படத்தில் விருந்தினர் பாத்திரத்தில் நடித்தார்.
# உன்னிடத்தில் என்னை கொடுத்தேன்

## விருதுகள்

1998 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு) கிடைத்தது.
# ஈ. சிறீதரன்

**ஏலாட்டுவளப்பில் சிறீதரன்** (Elattuvalapil Sreedharan) (பிறப்பு: சூன் 12, 1932) தில்லி மெட்ரோவின் நிர்வாக இயக்குநராக 1995–2012 ஆண்டு காலகட்டத்தில் பணியாற்றியவர். 2003ஆம் ஆண்டு டைம் இதழால் ஆசியாவின் நாயகர்களில் ஒருவராகக் குறிப்பிடப்பட்டவர்.  
கேரள மாநிலத்தில் உள்ள பாலக்காட்டில் இவர் பிறந்தார். பொறியியல் படித்த இவர் சிறிது காலம் கல்லூரி விரிவுரையாளராகப் பணியாற்றினார். பின்னர் இந்திய இரயில்வேயிலும் பணியாற்றினார்.  
1964-இல் ஏற்பட்ட ஆழிப் பேரலைகளால் ராமேசுவரத்தை இணைத்த பாம்பன் பாலம் பழுதடைந்தது. இப்பாலமானது சிறீதரனுடைய மேலதிகாரியின் கட்டுப்பாட்டின் கீழ் இருந்தது. இதனை சீரமைப்பதற்கு சீறீதரனுடைய மேலதிகாரிக்கு உத்தரவிடப்பட்டது. அவர் சிறீதரனுக்கு மூன்று மாத கால அவகாசம் கொடுத்திருந்தார். எனினும் சிறீதரன் இப்பாலத்தினை 46 நாட்களில் சீரமைத்தார். இவருடைய இச்சாதனைக்காக இவருக்கு ரயில்வே அமைச்சரின் விருது கொடுக்கப்பட்டது. மேலும் இந்தியாவின் முதல் விரைவுப் போக்குவரத்தான கொல்கத்தா மெட்ரோவின் திட்டமிடல், வடிவமைப்பிலும் பங்குபெற்றுள்ளார்.  
பணியிலிருந்து ஓய்வு பெற்ற பின்னரும் 1990-இல் கொங்கண் இரயில்வே அமைக்கப்படும்போது அதன் தலைமை நிர்வாக இயக்குநராக பணிக்கப்பட்டார். ஏழு ஆண்டு காலத்தில் பண, கால நீட்டிப்பு இன்றி குறித்த காலத்துக்குள் திட்டம் முடிக்கப்பட்டது, பெரும் சாதனையாகக் குறிப்பிடப்படுகிறது. மேலும் 2005-இல் தில்லி மெட்ரோவின் நிர்வாக இயக்குநராகப் பொறுப்பேற்று இத்திட்டம் குறித்த காலத்திற்குள் செயல்பாட்டுக்கு வரக் காரணமாக இருந்தார்.  
தான் பொறுப்பேற்று நடத்தும் திட்டங்களை அரசியல் அதிகாரத்திலிருந்தும் அழுத்தங்களிலிருந்தும் விலக்கி சரியான முறையில் நடத்தும் திறமைக்குப் பெயர் பெற்றவர்
# ஈ. சிறீதரன்

## மேடாஸ் மீதான ஈ. சிறீதரனது குற்றச்சாட்டு

செப்டம்பர் 2008இல் ஆந்திரப் பிரதேச அரசின் ’ஹைதராபாத் மெட்ரோ ரெயில் திட்ட’ ஒப்பந்தப்புள்ளியில் ஆச்சர்யத்திற்குரிய விதத்தில் "மேடாஸ் இன்ப்ராஸ்ட்ரக்சர் மற்றும் மேடாஸ் புராபர்டீஸ் நிறுவனத்தின் குழு".அரசிடமிருந்து எதையும் எதிர்பாராமல் திட்டத்தை நிறைவேற்றி 35 வருடங்களில் 30,300 கோடி ரூபாயை அரசுக்குத் தருவதாகக் கூறியது. திட்டமும் மேடாஸ் நிறுவனத்திடம் ஒப்படைக்கப்பட்டது.  
டில்லி மெட்ரோவால் வழிநடத்தப்பட்ட இத்திட்டத்தில் மத்திய மாநில அரசுகளால் ஒத்துக்கொள்ளப்பட்ட இந்த ஒப்பந்தத்தில் முதல் மற்றும் முக்கியமான மாற்றுக் கருத்து அப்போதைய தில்லி மெட்ரோவின் நிர்வாக இயக்குனரான ஈ. சிறீதரனிடமிருந்துதான் வந்தது.
# வில்பிரட் பிளேக்

**வில்பிரட் பிளேக்** (*Wilfred Blake*, பிறப்பு: நவம்பர் 29 1854 , இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1877-1880 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வில்பிரட் பிளேக்

## வெளி இணைப்பு

வில்பிரட் பிளேக் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.